  Удмуртиысь Кун Кенешлэн пресс-службаез Майя Бывальцева 2022-тӥ арын Ашальчи Оки нимо йӧскалык премиез Пичи Пурга ёросын улӥсь ужысь ветеранлы, Удмуртиысь лулчеберет удысысь сӥё-дано ужасьлы Зинаида Титовалы сётозы. Сыӵе пумкылъян 22-тӥ южтолэзе «Удмурт Кенеш» огаезяськонлэн исполкомезлэн кенешоназ кутӥзы. Зинаида Титовалэсь кандидатуразэ «Удмурт Кенешлэн» йӧскалык премиосъя ӧриез ӵектӥз. Нылкышно вань улонзэ Пичи Пурга ёросысь «Маяк» газетын ужаз, лиатература творчествоя «Пурга гуръёс» огазеяськонэн кема аръёс ӵоже кивалтӥз. « 80-тӥ аръёслэн пумазы кылдытэмын вал сыӵе литературно-творческой бадӟым объединение Пурга ёросын. Сыӵе объединение нокытын но ӧй вал, со сыӵе вал аспӧртэм феномен, кудӥз республиканской уровене пумен потӥз. Али учконо ке, журналистикаысь но, егит учёнойёс пӧлын но трос адямиос, кин потэмын со литературно-творческой объединение пыр. И со вал Зинаида Яковлевналэн общественной ужез » Елена Миннигараева, «Удмурт Кенешлэн» йӧскалык премиосъя ӧриезлэн ёзчиез Огазеськонлэн тӧроез Татьяна Ишматова пусйиз, йӧскалык премиосты сётонлэн нырысетӥ мертэтэз ӵапак адямилэн общественной ужез луыны кулэ, соин ик премиосъя ӧрилэн ӵектонэныз соглаш луэмзэ вераз. Озьы ик исполкомлэн ёзчиосыз но Зинаида Титовалэн кандидатураез понна огкылысь дурбасьтӥзы. Зинаида Яковлевналы премиез 8-тӥ оштолэзе Финн-угор нылкышноослэн форумазы сётозы. Ашальчи Окилэн вордскем нуналэзлы тупатэм ужрад Алнаш ёросысь Сыръезь гуртын ортчоз. Тодэ вайытом, «Удмурт Кенеш» огазеяськонлэн кичӧлтэмезъя Ашальчи Оки нимо премиен пусъё удмурт кылэз, лулчеберетэз азинтон ужын трос тыршись нылкышноосты. 2021-тӥ арын премиез Якшур-Бӧдья ёросысь «Палэзё сӥзьыл» ансамбльлэн кивалтӥсезлы Римма Шкляевалы но Будапештысь Этвёш Лоранд нимо университетысь профессорлы Жужанна Шаланкилы сётӥзы. Тегъёс: УдмуртКенеш данъетъёс АшальчиОки нылкышноос Ижкар Удмуртия  